Miljun minn tmien miljun speċi madwar id-dinja huma mhedda bl-estinzjoni. Skopri liema u kemm-il speċi fl-Ewropa jinsabu fil-periklu jew huma estinti. L-ispeċijiet fil-periklu huma pjanti u annimali li huma mhedda bl-estinzjoni. Dan huwa prinċipalment ikkawżat mit-telf u d-degradazzjoni tal-ħabitat, iżda wkoll mit-tniġġis, it-tibdil fil-klima u l-ispeċijiet aljeni invażivi fost oħrajn. Madankollu, il-bijodiversità hija fundamentali għal ekosistemi b'saħħithom u għall-ħajja umana. Sabiex jiġu kkonservati l-ispeċijiet fil-periklu, l-UE tixtieq ittejjeb u tikkonserva l-bijodiversità. F'riżoluzzjoni ta' Jannar, il-Parlament talab li jkun hemm Strateġija tal-UE għall-Bijodiversità għall-2030 ambizzjuża biex tindirizza l-muturi ewlenin tat-telf tal-bijodiversità, u tistabbilixxi għall-UE u l-Istati Membri. Hekk kif il-Kummissjoni Ewropea tiżvela l-istraġija l-ġdida tagħha għall-2030, skopri iżjed dwar l-ispeċijiet fil-periklu u dwar it-telf tal-bijodiversità fl-Ewropa. Speċijiet fil-periklu fl-Ewropa L-Unjoni Internazzjonali għall-Konservazzjoni tan-Natura (IUCN) ħolqot Lista ħamra Ewropea ta' speċijiet fil-periklu sabiex tkun tista' tittieħed azzjoni li tipprova ssalvahom. 1,677 speċi Skont l-IUCN, mill-inqas 1,677 speċi minn 15,060 speċi Ewropej huma mhedda bl-estinzjoni. Aqsam din il-kwotazzjoni ma' ħaddieħor: 1,677 speċi Ewropej mhedda bl-estinzjoni, dawk l-aktar fil-periklu huma l-bebbux, il-gandoffli u l-ħut. Aktar minn nofs is- siġar endemiċi tal-Ewropa, inklużi l-qastan salvaġġ, l-Heberdenia excelsa u l-horbus jinsabu fil-periklu, u madwar wieħed minn kull ħames anfibji u rettili jinsabu fil-periklu. Il-volpi tal-artiku, il-mink Ewropew, il-bumerin tal-Mediterran, il-balena tat-Tramuntana u l-ors polari bħalissa huma fost il-mammiferi l-aktar fil-periklu fl-Ewropa. Id-dakkara wkoll qed jonqsu . Waħda minn kull 10 speċijiet ta' naħal u friefet fl-Ewropa hija mhedda bl-estinzjoni. Il-Bijodiversità fl-Ewropa Speċijiet estinti fl-Ewropa mill-2015, 36 speċi saru estinti fl-Ewropa , inklużi ħafna ħut tal-ilma ħelu, diversi speċijiet oħra Coregonus (tip ta' salamun), il-molluski tal-ilma ħelu Graecoanatolica macedonica (bebbux żgħir tal-ilma ħelu uniku għal-Lag Dojran fil-Maċedonja), u Pensée de Cry - fjura vjola. Mill-mammiferi, l-Aurochs (tip ta' bhejjem tal-ifrat selvaġġi kbar) u l-Pika Sarda – annimal li għandu mir-razza tal-fenek – saru estinti fis-seklu 17 u 18 rispettivament. Hija meħtieġa aktar riċerka biex tiġi vvalutata s-sitwazzjoni, b'mod partikolari tan-naħal, tal-mammiferi tal-baħar u tal-ħut fost oħrajn. Aktar informazzjoni: X'hemm wara t-tnaqqis tan-naħal u dakkara oħra? (infografika) Il-protezzjoni tad-dakkara: dak li jrid jagħmel il-Parlament (filmat) Aqsam din il-paġna ma' ħaddieħor: Irreġistra biex tirċievi l-aġġornamenti b'mail Verżjoni PDF